CELEX: 32016D0107
Language: et
Date: 2016-01-27 00:00:00
Title: Komisjoni rakendusotsus (EL) 2016/107, 27. jaanuar 2016, millega jäetakse heaks kiitmata olemasoleva toimeaine tsübutriini kasutamine tooteliiki 21 kuuluvates biotsiidides (EMPs kohaldatav tekst)

28.1.2016   
            
            
               ET
            
            
               Euroopa Liidu Teataja
            
            
               L 21/81
            
         KOMISJONI RAKENDUSOTSUS (EL) 2016/107,
   27. jaanuar 2016,
   millega jäetakse heaks kiitmata olemasoleva toimeaine tsübutriini kasutamine tooteliiki 21 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:
   
               (1)
            
            
               Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Tsübutriin kuulub nimetatud loetellu.
            
         
               (2)
            
            
               Tsübutriini on hinnatud Euroopa Parlamendi ja nõukogu direktiivi 98/8/EÜ (3) artikli 16 lõike 2 kohaselt seoses selle kasutamisega toodetes, mis kuuluvad kõnealuse direktiivi V lisas määratletud tooteliiki 21 (saastumisvastased (antifouling) tooted), mis vastab määruse (EL) nr 528/2012 V lisas määratletud tooteliigile 21.
            
         
               (3)
            
            
               Hindavaks pädevaks asutuseks määratud Madalmaad esitasid 7. aprillil 2011 komisjonile hindamisaruande ja soovitused vastavalt komisjoni määruse (EÜ) nr 1451/2007 (4) artikli 14 lõigetele 4 ja 6.
            
         
               (4)
            
            
               Komisjoni delegeeritud määruse (EL) nr 1062/2014 artikli 7 lõike 1 punkti b kohaselt sõnastati 17. juunil 2015 biotsiidikomitees hindava pädeva asutuse järeldusi arvesse võttes Euroopa Kemikaaliameti arvamus.
            
         
               (5)
            
            
               Selle arvamuse kohaselt ei saa eeldada, et tooteliiki 21 kuuluvad biotsiidid, mis sisaldavad tsübutriini, vastavad direktiivi 98/8/EÜ artikli 5 nõuetele. Keskkonnariski hindamise käigus hinnatud stsenaariumide abil tehti kindlaks lubamatuid riske.
            
         
               (6)
            
            
               Seepärast on asjakohane jätta heaks kiitmata tsübutriini kasutamine tooteliiki 21 kuuluvates biotsiidides.
            
         
               (7)
            
            
               Käesoleva otsusega ettenähtud meetmed on kooskõlas alalise biotsiidikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Toimeaine tsübutriini (EÜ nr 248-872-3, CASi nr 28159-98-0) kasutamine tooteliiki 21 kuuluvates biotsiidides jäetakse heaks kiitmata.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 27. jaanuar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.
   
      (2)  Komisjoni delegeeritud määrus (EL) nr 1062/2014, 4. august 2014, Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).
   
      (3)  Euroopa Parlamendi ja nõukogu direktiiv 98/8/EÜ, 16. veebruar 1998, biotsiidide turuleviimise kohta (EÜT L 123, 24.4.1998, lk 1).
   
      (4)  Komisjoni määrus (EÜ) nr 1451/2007, 4. detsember 2007, Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (ELT L 325, 11.12.2007, lk 3).